Skivevej mellem Hobro og Møldrup har været spærret fra mandag morgen til omkring klokken to om eftermiddagen, da oprydningen efter et trafikuheld var meget omfattende. En personbil og en traktor med en gyllevogn stødte sammen, hvilket resulterede i at gyllevognen væltede. Det er en vogn, som ifølge indsatslederen, har plads til 25.000 liter gylle og det meste af det endte i to lokale vandløb, der løber tæt ved ulykkesstedet. Hele fire slamsugere blev tilkaldt til stedet, da gyllen skulle suges op af de to små vandløb, som senere løber sammen i en stor å. De to vandløb er blevet tømt, så alt forureningen er væk, fortæller indsatslederen ved beredskabet i Mariagerfjord Kommune. En miljøvagt har været på stedet. Vagten har fulgt med i og godkendt oprydningsarbejdet.

Referat:
Mandag morgen stødte en gyllevogn og en personbil sammen. Ingen kom til skade ved uheldet, men omkring 25.000 liter gylle løb mod to små åer.